S-3008/2020

Dómur

Mál þetta sem var dómtekið 20. janúar sl. höfðaði Lögreglustjórinn Suðurnesjum með ákæru 2. nóvember 2020 á hendur ákærða H-kk-þgf H-x-x, kt. [...], [...], Reykjanesbæ:

„fyrir eftirtalin umferðarlaga og fíkniefnalagabrot framin fimmtudaginn 3. september 2020:

I.

Umferðarlagabrot, með því að hafa ekið bifreiðinni [...] um Reykjanesbraut, í Hvassahrauni, sviptur ökuréttindum og undir áhrifum ávana og fíkniefna (í blóði mældist amfetamín 330 ng/ml og MDMA 2400 ng/ml) og því ekki fær um að stjórna bifreiðinni örugglega.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

II.

Fíkniefnalagabrot, með því að hafa í vörslum sínum 1,72 g af amfetamíni sem lögregla fann og haldlagði við leit í farangri ákærða í kjölfar afskipta, sbr. ákæruliðar nr. I.

Telst háttsemi þessi varða við 2., sbr. sbr. 5. og 6. gr. laga laga um ávana og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 1. og 5. mgr. 101. gr. umferðarlaga nr. 77/2019. Þá er þess krafist að gerð verði upptæk með dómi 1,72 g af amfetamíni sem lögregla fann og haldlagði (ákæruliður nr. II.), samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt framlögðu sakavottorði á ákærði að baki sakaferil sem nær aftur til ársins 2006, en þar af hafa eftirgreind brot áhrif við ákvörðun refsinga nú: Viðurlagaákvörðun sem ákærði undirgekkst í Héraðsdómi Reykjaness 10. september 2014 fyrir umferðar og fíkniefnabrot. Viðurlagaákvörðun sem ákærði undirgekkst hjá sama dómstól fyrir samskonar brot 28. ágúst 2015. Sátt sem ákærði undirgekkst hjá Lögreglustjóranum á Suðurnesjum fyrir umferðarlaga og fíkniefnalagabrot 1. júní 2016. Sátt sem ákærði undirgekkst hjá Lögreglustjóranum á Suðurnesjum fyrir umferðarlagabrot 14. október 2016 og að endingu umferðarlagabrot sem ákærði undirgekkst hjá Lögreglustjóranum á höfuðborgarsvæðinu 13. júní 2019. Við mat á refsingu er litið til þess að ákærði ók undir áhrifum fíkniefna í sjötta skipti og í fjórða skipti sviptur ökurétti. Með með hliðsjón af sakarefni málsins og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 105.098 krónur. Ákærði greiði einnig þóknun skipaðs verjanda síns í málinu, U-kk-ef S-kk-ef B-kk-ef lögmanns, sem hæfilega þykir ákveðin með þeim hætti sem í dómsorði greinir.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 1,72 g af amfetamíni, sem lögregla lagði hald á við rannsókn málsins.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði H-kk-nf H-x-x sæti fangelsi í 5 mánuði.

Ákærði sæti upptöku á 1,72 g af amfetamíni.

Ákærði er sviptur ökurétti ævilangt frá birtingu dóms þessa að telja.

Ákærði greiði 222.898 krónur í sakarkostnað, þ.m.t. þóknun skipaðs verjanda, U-kk-ef S-kk-ef B-kk-ef lögmann, sem þykir hæfilega ákveðin 117.800 að virðisaukaskatti meðtöldum.

Ó-kk-nf E-kk-nf J-kk-nf

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði H-kk-nf H-x-x sæti fangelsi í 5 mánuði.

Ákærði sæti upptöku á 1,72 g af amfetamíni.

Ákærði er sviptur ökurétti ævilangt frá birtingu dóms þessa að telja.

Ákærði greiði 222.898 krónur í sakarkostnað, þ.m.t. þóknun skipaðs verjanda, U-kk-ef S-kk-ef B-kk-ef lögmann, sem þykir hæfilega ákveðin 117.800 að virðisaukaskatti meðtöldum.

Ó-kk-nf E-kk-nf J-kk-nf